SAVDO VA UMUMIY OVQATLANISh SOHASIDA SOLIQQA TORTISh TIZIMINI TARTIBGA SOLISh ChORA-TADBIRLARI TO‘G‘RISIDA

Savdo va umumiy ovqatlanish sohasida band bo‘lgan yuridik shaxslarni soliqqa tortish tizimini yanada soddalashtirish va tartibga solish, tovar aylanishini rag‘batlantirish hamda budjetga soliqlar tushumi to‘liq yig‘ilishini ta’minlash maqsadida:
 4. Ulgurji savdo korxonalariga o‘zining firma do‘konlari orqali naqd pulga mayda ulgurji va chakana savdoni amalga oshirishga nazorat-kassa mashinalaridan foydalanish va naqd tushumni belgilangan tartibda inkassatsiya qilish (banklarga topshirish) sharti bilan ruxsat berilsin.
 5. “Savdo va umumiy ovqatlanish sohasida soliqqa tortish tizimini yanada takomillashtirish to‘g‘risida” O‘zbekiston Respublikasi Prezidentining 2002-yil 20-maydagi PF-3076-son Farmonining 1 va 2-bandlari o‘z kuchini yo‘qotgan deb hisoblansin.
 6. O‘zbekiston Respublikasi Adliya vazirligi O‘zbekiston Respublikasi Moliya vazirligi va Davlat soliq qo‘mitasi bilan birgalikda bir oy muddatda:
 amaldagi qonunchilikka ushbu Farmondan kelib chiqadigan o‘zgartirish va qo‘shimchalar kiritish to‘g‘risidagi takliflarni O‘zbekiston Respublikasi Vazirlar Mahkamasiga taqdim etsin;
 mahkamaviy normativ hujjatlarni mazkur Farmonga muvofiq holga keltirsin.
 7. O‘zbekiston Respublikasi Vazirlar Mahkamasi bir hafta muddatda ushbu Farmonni ijro etish yuzasidan qaror qabul qilsin.